Številka zadeve: 110-71/2025-1544-1

Datum: 17. 9. 2025

Na podlagi 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23 in 136/23 – ZIUZDS) Urad Vlade Republike Slovenije za informacijsko varnost, Ul. gledališča BTC 2, 1000 Ljubljana, objavlja prosto uradniško delovno mesto za določen čas, in sicer:

**VIŠJI SVETOVALEC (šifra DM 10007)** v Sektorju za dvig odpornosti, v Uradu Vlade Republike Slovenije za informacijsko varnost za opravljanje nalog na projektu »Krepitev ekosistema kibernetske varnosti v Sloveniji (SECIS)«.

Delovno razmerje bo sklenjeno za določen čas, do 31. 8. 2029, za izvajanje nalog na projektu »Krepitev ekosistema kibernetske varnosti v Sloveniji (SECIS)«. Cilj projekta SECIS je okrepiti Nacionalni koordinacijski center za kibernetsko varnost v Sloveniji (NCC-SI) in ga postaviti kot ključno središče za znanje, krepitev zmogljivosti in sodelovanje na področju kibernetske varnosti. Projekt obravnava pereče izzive razdrobljenih informacij o kibernetski varnosti, omejenih pobud za krepitev zmogljivosti in vse večjih zahtev po skladnosti upravljavcev kritične infrastrukture in mikro-, majhnih in srednje velikih podjetij v skladu z Direktivo o ukrepih za visoko skupno raven kibernetske varnosti v Uniji (NIS2).

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje) / visokošolska strokovna izobrazba (prejšnja) ali visokošolsko strokovno izobraževanje (prva bolonjska stopnja) / visokošolska strokovna izobrazba (prva bolonjska stopnja) ali visokošolsko univerzitetno izobraževanje (prva bolonjska stopnja) / visokošolska univerzitetna izobrazba (prva bolonjska stopnja),
* najmanj 5 let delovnih izkušenj,
* znanje uradnega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno, oziroma pripravništvo, opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo v primerih, določenih v 54. členu Uredbe o notranji organizaciji, sistemizaciji, delovnih mestih in nazivih v organih javne uprave in pravosodnih organih (Uradni list RS, št. 58/03 z nadaljnjimi spremembami in dopolnitvami).

Naloge delovnega mesta so naslednje:

* priprava dokumentov za medresorsko usklajevanje na področju informacijsko/kibernetske

varnosti,

* koordinacija in povezovanje nacionalnih deležnikov informacijsko/kibernetske varnosti,
* organiziranje medsebojnega sodelovanja in usklajevanja notranjih organizacijskih enot in

sodelovanja z drugimi organi,

* sodelovanje pri oblikovanju sistemskih rešitev in drugih najzahtevnejših gradiv
* samostojna priprava zahtevnih analiz, razvojnih projektov, informacij, poročil in drugih

zahtevnih gradiv,

* samostojno opravljanje drugih zahtevnejših nalog.

Na tem delovnem mestu se opravljajo tudi druge naloge, in sicer:

* izvajanje finančnih operacij v okviru projekta SECIS, ki se izvajajo v sistemu MFERAC,
* sodelovanje pri zagotavljanju potrebnih vsebin za načrtovanje, analize, opomnike in poročila o izvajanju projektov, sofinanciranih iz EU in drugih sredstev s finančnega vidika,
* izvajanje skrbi za kadre projekta.

Prednost pri izbiri bodo imeli kandidati z:

* znanjem na področju poznavanja javnih financ in uporabe sistema MFERAC,
* znanjem angleškega jezika,
* izkušnjami s projektnim delom,
* izkušnjami in znanjem na področju zagotavljanja kakovosti.

Prijava na prosto delovno mesto mora vsebovati:

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,

2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, opis dela ter stopnjo zahtevnosti delovnega mesta).

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi navedb v prijavi, priloženih pisnih izjav in morebitnega razgovora, v kolikor bo to potrebno.

Izbrani kandidat na delovnem mestu Višji svetovalec ne bo imenovan v naziv, se mu pa bodo skladno s prvim odstavkom 73. člena Zakona o javnih uslužbencih določile pravice in obveznosti glede na naziv Višji svetovalec II. Z izbranim kandidatom bo sklenjeno delovno razmerje za določen čas do 31. 8. 2029, s polnim delovnim časom.

Delovno razmerje prične z datumom, ko bodo sredstva zagotovljena na proračunskih postavkah PP251246 »Krepitev ekosistema kibernetske varnosti v Sloveniji – EU« in 251265 »Krepitev ekosistema kibernetske varnosti v Sloveniji – EU«, v okviru projekta SECIS, ki je uvrščen v veljavni Načrt razvojnih programov 2025 - 2028.

Izbrani kandidat bo delo opravljal v prostorih Urada Vlade Republike Slovenije za informacijsko varnost, na naslovu Kidričeva ulica 46, Koper.

Kandidat vloži prijavo v pisni obliki na priloženem obrazcu "**Prijava za DM 10007 – Višji svetovalec v Sektorju za dvig odpornosti, št. zadeve 110-71/2025-1544,** ki jo pošlje v zaprti ovojnici z označbo »za prosto delovno mesto Višji svetovalec DM10007- s sklicem na št. zadeve: 110-71/2025-1544 « na naslov: Urad Vlade Republike Slovenije za informacijsko varnost, Ulica gledališča BTC 2, 1000 Ljubljana, in sicer v roku 3 (treh) delovnih dni po objavi na osrednjem spletnem mestu državne uprave GOV.SI, https://www.gov.si/zbirke/delovna-mesta/ in na Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.uiv@gov.si, z navedbo v zadevi: "**Prijava za DM 10007 – Višji svetovalec v Sektorju za dvig odpornosti, št. zadeve 110-71/2025-1544,** pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v osmih dneh po zaključenem postopku izbire.

Informacije o delovnem področju in o izvedbi javne objave: Katarina Janjič, Služba za splošne zadeve, tel. št. 041 859 131 vsak delavnik od 10:00 do 11:00.

V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za moške in ženske.

Dr. Uroš Svete

direktor